钦定古今图书集成/明伦汇编/官常典/第484卷 > 苏椿
## 钦定古今图书集成/明伦汇编/官常典/第484卷 > 苏椿

按《周书苏绰传》：“绰弟椿，字令钦，性廉慎，沉勇有决断。
正光中，关右贼乱，椿应募讨之，授荡寇将军，累功封，
迁奉朝请、厉威将军、中散大夫，赐爵美阳子，加都督、
持节、平西将军、大中大夫。大统初，拜镇东将军、金紫
光禄大夫，赐姓贺兰氏。四年，出为武都郡守，改授西
夏州长史，除帅都督，行弘农郡事。椿当官彊济，特为”
太祖所知。十四年，置党州乡帅，自非乡望允当，众心
不得预焉。乃令驿追，椿领乡兵。其年，破槃头氐有功，
除散骑常侍，加大都督。十六年，征随郡，军还，除武功
郡守。既为本邑，以清俭自居，小大之政，必尽忠恕。寻
授使持节、车骑大将军、仪同三司，进爵为侯。武成二
年，进位骠骑大将军、开府仪同三司、大都督。保定三
年卒。